Document ID: 32007D0463

KOMMISSIONENS BESLUTNING
af 4. juli 2007
om ændring af beslutning 2005/942/EF om bemyndigelse af medlemsstaterne til at træffe afgørelser i henhold til Rådets direktiv 1999/105/EF om den sikkerhed, forstligt formeringsmateriale, der er produceret i tredjelande, frembyder
(meddelt under nummer K(2007) 3173)
(2007/463/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale (1), særlig artikel 19, stk. 3, og
ud fra følgende betragtninger:
(1)
Kommissionens beslutning 2005/942/EF (2) giver medlemsstaterne bemyndigelse til at træffe afgørelser i henhold til Rådets direktiv 1999/105/EF om den sikkerhed, forstligt formeringsmateriale af bestemte arter, der er produceret i bestemte tredjelande, frembyder.
(2)
Den eksisterende ordning bør udvides, i det omfang den nødvendige sikkerhed frembydes.
(3)
New Zealand bør tilføjes som godkendt tredjeland med hensyn til forstligt formeringsmateriale i kategorien »lokalitetsbestemt« af arten Pinus radiata, og nævnte art bør også indsættes for USA's vedkommende. Beslutning 2005/942/EF bør derfor ændres i overensstemmelse hermed.
(4)
Foranstaltningerne i denne beslutning er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
VEDTAGET FØLGENDE BESLUTNING:
Artikel 1
Bilaget til beslutning 2005/942/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 4. juli 2007.

Labels: 3
5
6